cyanic-selkie/wikianc huggingface dataset:
Samanta Tīna
D'Samanta Poļakova, och bekannt als Samanta Tīna, gebuer den 31. Mäerz 1989 zu Tukums, ass eng lettesch Sängerin, Komponistin a Lidderschreiwerin. Si huet Lettland beim Eurovision Song Contest 2021 zu Rotterdam an Holland mam Lidd The Moon Is Rising vertrueden. D'Poļakova ass an der zweeter Halleffinall opgetrueden an huet et net bis an d'Finall gepackt.
Boulevard Friedrich-Wilhelm-Raiffeisen
De Boulevard Friedrich-Wilhelm-Raiffeisen ass eng Strooss zu Gaasperech an der Stad Lëtzebuerg. Et handelt sech ëm déi fréier Rue Friedrich-Wilhelm-Raiffeisen déi vun der Escher-Strooss a süd-westlecher Richtung bis op d'Grenz mat der Gemeng Hesper verleeft. Am Kader vun der Entwécklung vum Gaasperecher Bann gouf d'Strooss um Enn vun den 2010er Joren zu engem Boulevard mat plazeweis bis zu véier Spueren an all Richtung ëmgebaut.
D'Strooss huet den Numm vum Friedrich Wilhelm Raiffeisen, engem däitsche Politiker a Philantrop (1818-1888). Se ass en Deel vum CR231.
(71) Niobe
Den (71) Niobe ass en Asteroid vun der Haaptceinture, deen den 13. August 1861 vum däitschen Astronom Karl Theodor Robert Luther entdeckt gouf.
Den Himmelskierper gouf no der Niobe, enger Duechter vum Tantalos an der Dione, aus der griichescher Mythologie, genannt.
Aspekter
D'Wäerter sinn net ganz genee an nëmmen indikativ.
Tom Kerger
Den Tom Kerger, 1974 an der Stad Lëtzebuerg gebuer, ass e Lëtzebuerger Theolog a Geeschtlechen.
Léon Schaack
De Léon Schaack, gebuer de 27. August 1882 zu Wolz a gestuerwen am Mäerz 1959, war e lëtzebuergesche Magistrat.
Hie war vum 23. Januar 1937 bis de 16. November 1945 Member vum Staatsrot zu Lëtzebuerg.
Crozes-Hermitage
Crozes-Hermitage ass eng franséisch Gemeng am Departement Drôme an der Regioun Auvergne-Rhône-Alpes.
Ben Speltz
De Ben Speltz ass e lëtzebuergesche Badmintonspiller. ,
Crozes-Hermitage
D'Gemeng ass haaptsächlech bekannt wéinst sengem Wéngert deen 1937 d'A.O.C. Crozes-Hermitage krut. 1952 kruten 10 weider Gemengen d'Erlabnes fir déi AOC ze benotzen.
Ben Speltz
2009–10 huet hien d'Lëtzebuerger Badmintonmeeschterschaft gewonnen.
Ernst Nolte
Den Ernst Nolte, gebuer den 11. Januar 1923 zu Witten, a gestuerwen den 18. August 2016 zu Berlin, war en däitschen Historiker a Philosoph. Hien huet an den 1960er Joren déifgräifend Studien iwwer den europäesche Faschismus gemaach, sou z. B. a senger Habilitatiounsschrëft Der Faschismus in seiner Epoche (1963/64).
Biver (Bouches-du-Rhône)
Biver ass eng franséisch Uertschaft an der Gemeng Gardanne an der Regioun Provence-Alpes-Côte d'Azur am Departement Bouches-du-Rhône.
Ernst Nolte
1965 gouf e Professer fir d'Geschicht vun der Neizäit op der Universitéit Marburg. 1973 goung en op d'FU Berlin, wou e bis 1991 als Professor fir Neuere Geschichte aktiv war.
Biver (Bouches-du-Rhône)
Geschicht
D'Geschicht vu Biver ass un d'Kuelegrouf bei Gardanne gebonnen. Zënter dem Ufank vum 18. Joerhonnert gouf do Kuel exploitéiert, andeems hot an har Lächer gegruewe goufen, wou sou laang Kuel - meeschtens vu Kanner - ausgegruewe gouf, bis d'Grouf mat Waasser vollgelaf ass.
Ernst Nolte
An den 1980er Joren huet hien déi kontrovers Thees vun engem "kausalen Nexus" (Zesummenhang) tëscht de Verbrieche vum Gulag-System an der Sowjetunioun an dem Holocaust, der Vernichtung vun den europäesche Judden am Nationalsozialismus, opgestallt, déi 1986, virun allem an Däitschland, en Historikersträit ausgeléist huet, ë. a. mam Jürgen Habermas. Dëst huet mat sech bruecht, datt en an de Joren dono ënner Historiker ëmmer méi isoléiert gouf.
Biver (Bouches-du-Rhône)
Geschicht
1854 huet den Ernest Biver, e jonken, lëtzebuergesch-belschen Ingenieur, d'Exploitatioun vun der Minn iwwerholl an nei Techniken agefouert, fir d'Kuel ze fërderen an dat Ganzt ze géréieren. No an no goung et wirtschaftlech mat der Géigend an d'Luucht. 1889 krut e gréng Luucht an d'Ënnerstëtzung vum Bauteministère, fir en Tunnel, d'Galerie de la Mer, vum Puits Biver a spéider vum Puits Gérard am Nopeschduerf Mimet, bis an d'Madrague de fréiere Fëschereihafe um Cap Pinéde zu Marseille gruewen ze loossen. Domat sollt d'Waasser, dat sech soss an de Kuelegrouwen ugesammelt hätt, bis an d'Mier, dat eng 14 km wäit ewech ass, offléissen,. Deen Tunnel gouf awer eréischt en ettlech Joer no sengem Doud fäerdeg. En ass haut nach ëmmer a Betrib an d'Waasser aus de Grouwe gëtt an der Tëschenzäit benotzt fir e puer Datenzentre vun der Firma Interxion zu Marseille ze killen.
1891 huet de Biver nei Kuelegisementer fonnt, an den neien 275 m déiwe Pëtz gouf Puits Biver gedeeft. 1926 krut och d'Cité vun den Aarbechterhaiser säin Numm: Cité Biver. 1930 hunn do 2000 Leit an 265 Haiser an a 500 Wunnenge gewunnt.
2003 hunn d'Grouwen an der Provence zougemaach.
Constant Winandy
De Constant Winandy, genannt Cos, gebuer den 1. Abrëll 1933, ass e fréiere lëtzebuergesche Foussballspiller.
Tëscht dem 28. September 1958 am 3. Mäerz 1963 huet de Constant Winandy 9-mol fir déi lëtzebuergesch Foussballnationalekipp gespillt.
Von Braun (Moundkrater)
De Von Braun ass en Aschlagkrater um nordwestleche Rand vun der viischter Äerdmoundsäit, um westleche Rand vum Oceanus Procellarum. Nordwestlech läit de Krater Gerard, am Südwesten de Krater Lavoisier.
Wéi de Krater Lavoisier E, deen de westleche Bord vum von Braun beréiert, huet och de von Braun a sengem Zentrum Brochstrukture vun engem Floor-fractured crater. De Kraterrand ass staark erodéiert.
De Krater krut 1994 vun der IAU offiziell den Numm von Braun, zu Éiere vum däitsche Rakéiteningenieur Wernher von Braun. Virdru gouf de Krater Lavoisier D genannt.
Hermann Urbain
Den Hermann Urbain, gebuer 1716 ?, gestuerwen 1810, war vu 1797 bis 1800 Buergermeeschter vun der Stad Lëtzebuerg.
Ludovic Orban
Hien huet bis 1988 op der Universitéit Brașov Maschinnnebau studéiert an dono als Ingenieur an 1991/92 als Redakter vun enger Dageszeitnug geschafft. Hien huet sech an der Partidul Liberal 1993 engagéiert, déi spéider mat aneren zu der PNL fusionéiert huet. 2002 gouf hie President vun der Bukarester PNL.
1999 gouf den Orban Staatssekretär. Vun 2004 bis 2007 war hien Delegéierte Buergermeeschter vu Bukarest. 2007 gouf e Verkéiersminister an der Regierung vum Premier Călin Popescu-Tăriceanu. 2008 gouf hien an d'rumänescht Parlament gewielt. 2017 gouf e President vun der PNL. Nodeems d'Koalitioun vun der Premierministesch Viorica Dăncilă auserneegebrach war, gouf den Orban de 15. Oktober 2019 vum Staatspresident Klaus Johannis chargéiert, eng nei Regierung opzesetzen. Se gouf de 4. November vum Parlament guttgeheescht.
Rue Leonardo-da-Vinci
D'Rue Leonardo da Vinci ass eng Strooss zu Gaasperech an der Stad Lëtzebuerg déi zum Deel nach am Bau ass (Mäerz 2017). Se verleeft vum Stengege Wee (Boulevard Friedrich-Wilhelm-Raiffeisen) a Richtung Süden, dréint dann no Süd-Osten a kënnt dann um Boulevard de Kockelscheuer eraus.
D'Strooss huet den Numm vum Leonardo da Vinci (1452-1519), dem “Universalgenie ” vun der Renaissance.
Craugastor gollmeri
Craugastor gollmeri ass eng Fräschenaart aus der Famill vun de Craugastoridae.
Se kënnt a Costa Rica an a Panama vir.
Hiert natierlecht Habitat sinn tropesch oder subtropesch fiicht Flaachland- oder Biergbëscher. Se ass bedreet, well hiren natierleche Wunnraum ëmmer méi ofhëlt.
Dietenhan
Dietenhan ass eng Uertschaft an der däitscher Stad Wertheim a Baden-Württemberg. Si war bis Enn 1971 eng eegestänneg Gemeng am Landkrees Tauberbischofsheim, dee bis Enn 1972 existéiert huet. Den 1. Januar 1972 ass si Deel vu Wertheim ginn.
Jean-Jacques Beineix
De Jean-Jacques Beineix, gebuer den 8. Oktober 1946 zu Paräis an och do gestuerwen den 13. Januar 2022, war e franséische Filmregisseur, Dréibuchauteur a Filmproduzent.
Liv Tyler
D'Liv Rundgren Tyler, gebuer den 1. Juli 1977 zu New York am Bundesstaat New York als Liv Rundgren, ass eng US-amerikanesch Schauspillerin a fréiere Kand-Model. Si huet hir Carrière 1991 ugefaangen.
Canton d'Autun-2
De Canton d'Autun-2 ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Liv Tyler
2002, 2004 an 2008 gouf se fir de Young Artist Award nominéiert.
Si ass d'Duechter vum Museker Steven Tyler aus der Band Aerosmith a vun der Model Bebe Buell.
Alice Munro
D'Alice Munro, gebuer den 10. Juli 1931 als Alice Ann Laidlaw zu Wingham, Ontario, Kanada, ass eng kanadesch Schrëftstellerin a Literaturnobelpräisdréierin, där hiert Wierk méi wéi 150 Kuerzgeschichten ëmfaasst. D'Alice Munro huet d'Struktur vun de Kuerzgeschichte revolutionéiert. D'Geschichten, déi sech duerch e sproochleche Fäischlëff auszeechnen, fänken dacks op enger onerwaarter Plaz un, duerno gëtt d'Erzielung chronologesch hannerzeg oder vijenzeg entwéckelt,.
Mat hire Geschichte knäppt d'Munro un déi angelsächseg Traditioun vun der Short Story un a gëtt dacks mat Anton Tschechow, engem russesche Meeschter vun där Form, verglach. A Kanada an am engleschsproochege Raum ass d'Alice Munro eng Bestsellerautorin. Si gouf mat ville Präisser ausgezeechent, ënner anerem 2009 mam Man Booker International Prize an 2013 mam Nobelpräis fir Literatur,.
Nico Houdremont
Den Nico Houdremont, gebuer den 22. Mäerz 1966, ass e lëtzebuergeschen Handballspiller.
Alice Munro
Liewen
D'Alice Munro ass als dat eelst vun dräi Gesëschter op enger Fuussefarm zu Wingham, tëscht Toronto an Detroit, am Süde vun der Provënz Ontario op d'Welt komm. Wéi si zéng Joer al war, krut hir Mamm eng rar Form vun der Parkinson-Krankheet.
Nico Houdremont
1988 war den Houdremont fir d'éischt am Kader vun der lëtzebuergescher Härenhandballnationalekipp. Hien huet 40-mol an der Nationalekipp gespillt, an dobäi 51 Goler geschoss.
Hie war ee Spiller vum HB Red Boys Déifferdeng.
Alice Munro
Liewen
Tëscht 1949 an 1951 huet d'Munro mat enger Bourse Journalismus op der University of Western Ontario studéiert. Aus finanzielle Grënn huet si hire Studium awer ofgebrach.
Si huet dunn den James Munro bestuet an tëscht 1953 an 1966 véier Kanner op d'Welt gesat. Déi zweet Duechter ass kuerz no der Gebuert gestuerwen. 1963 sinn d'Alice an den James Munro op Victoria op Vancouver Island op der kanadescher Westküst geplënnert an hunn do eng Librairie opgemaach déi haut nach besteet.
1972 huet d'Alice Munro hire Mann verlooss a si ass 1976 mam Geograph Gerold Fremlin bestuet ginn. D'Koppel ass op Clinton (Ontario) geplënnert. De Fremlin ass am Abrëll 2013 gestuerwen.
Wierker
Tëscht 1968 an 2012 huet d'Alice Munro 14 Kuerzgeschichtesammlunge publizéiert Zousätzlech goufen op d'mannst dës fënnef Sammelbänn publizéiert:
Georges Wilson
De Georges Wilson, gebuer als Georges Willson de 16. Oktober 1921 zu Champigny-sur-Marne a gestuerwen den 3. Februar 2010 zu Rambouillet, war e franséische Schauspiller (Film, Tëlee an Theater) a Regisseur (Theater a Kino).
Hie war de Papp vum Schauspiller Lambert Wilson.
Drosëtz
Am Géigesaz zu de Litièrë vun de Réimer oder aus dem Mëttelalter wou d'Persoun sech leeë konnt, erlaabt d'Drosëtz dem Passagéier am Sëtzen ze reesen a limitéiert d'Zuel vun den Dréier.
Et ass e maniabelt Transportmëttel dat vu sougenannte bessere Leit an Europa tëscht dem 16. an 18. Joerhonnert benotzt gouf.
Le salaire du péché
Le salaire du péché ass e franséische Film vum Denys de La Patellière aus dem Joer 1956 no engem Roman vun der Nancy Ruthledge.
Ëm wat geet et am Film?
De Journalist Jean de Charvin bestit sech mat de Isabelle Lindstrom, dem Meedche vum Franck Lindstrom engem räichen Armateur. De Papp vum Meedchen ass awer géint d'Bestietnes…
Le vieux fusil
Ëm wat geet et am Film?
Am Joer 1944 versicht e franséischen Dokter sech un den däitschen Zaldoten ze rächen déi seng Fra a säi Meedchen op eng grausam Manéier ëmbruecht hunn...
Place de l'Europe (Stad Lëtzebuerg)
D'Place de l'Europe ass eng Plaz um Kierchbierg an der Stad Lëtzebuerg. Se grenzt am Norde un d'Avenue John-F.-Kennedy, am Weste mécht den Tunnel (desserte Schuman) d'Limite, Vum südwestleche Wupp (bei der Rue du Fort-Thungen) leeft se da laanscht d'Alcide-De-Gasperi-Gebai mam European Convention Centre, bis op den nërdleche Punkt vun der Rue Galileo Galilei. Si ass fir de motoriséierte Verkéier gespaart.
Marco Hübsch
De Marco Hübsch ass e lëtzebuergeschen Handballspiller.
Place de l'Europe (Stad Lëtzebuerg)
Geschicht
Den Numm krut d'Plaz, well se, wéi s'ugeluecht gouf, virum sougenannten "Héichhaus" um Kierchbierg loung, an deem europäesch Institutiounen hir Büroen haten.
Marco Hübsch
1988 war den Hübsch fir d'éischt am Kader vun der lëtzebuergescher Härenhandballnationalekipp. Hien huet fënnefmol an der Nationalekipp gespillt.
Frëndlech Banditten
'Frëndlech Banditten. Roman. Adagio sostenuto [Trilogie vum klengen Hellegen 1]' ass e Roman a Lëtzebuerger Sprooch vum Guy Rewenig, deen 2001 bei den Editions Phi erauskoum.
Wourëms geet et am Roman?
An der Kader-Erzielung vun Frëndlech Banditten verzielt de Josy Klemm der Kommissioun Pro sanctum vivum säi Liewen, fir de Permis als Hellegen ze kréien. Hie beschreift seng Kandheet, wéi e scho mat dräi Joer  wollt en Hellege ginn a portraitéiert seng Famill: De Papp, zanter '68 e lénksradikalen Usträicher, de Brudder Antoine, e manesch-depressiven Nihilist, d'Kusinn Yasmin, schons an der Wéi eng Infirmière, d'Kusinn Sonia, déi e Kand maache wëllt, d'Groussmamm, eng antimonarchistesch Wiertsfra, de Grousspapp, deen Hellegefigure sammelt, de Monni Jamper, deen de Leit d'Liewe rett, fir Gielercher ze kréien, de Monni Mett, deen ëmmer Tuba spille wëllt - just d'Mamm spillt weider keng Roll...
Soss
Frëndlech Banditten ass deen éischten Deel vum Rewenig senger "Trilogie vum klengen Hellegen". Déi aner zwéin, déi dat selwescht Joer erauskoumen, sinn Zikatriss a Lackéiert Elefanten.
Kriticken
"De Josy Klemm ass eng Guy Rewenig-Figur, wéi dohinner gespaut, e Bouf vum Jhemp Medinger aus dem éischte Roman Hannert dem Atlantik 1985. E Simplicissimus, deen aus enger Usträicherfamill aus dem Minett kennt an onschëlleg an enger Welt grouss gët, déi net fir hie gemaach ass. [...] De Rewenig huet de Josy Klemm als klengen Hellegen an eng grouss Kierch gesat, fir nach eng Kéier den Uz mät där Kierch, dat heescht deem pafege Marieland an där ganzer Lëtzebuerger Gesellschaft ze maachen."
Nationalstrooss 14A
D'Nationalstrooss 14A oder N14A, ass eng Nationalstrooss am Kanton Dikrech zu Miedernach.
Se béit vun der N14 am Agank vu Miedernach of a geet duerch d'Uertschaft fir dann nees op der N14 erauszekommen.
D'N14A ass ronn 950 m laang.
Lëscht vun den nationale Monumenter an der Gemeng Ettelbréck
An dëser Lëscht vun den nationale Monumenter an der Gemeng Ettelbréck sinn all national Monumenter opgezielt, déi an der lëtzebuergescher Gemeng Ettelbréck ze fanne sinn (Stand: ).
Waarken
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Barbara Pravi
D'Barbara Piévic, och bekannt als Barbara Pravi, gebuer den 10. Abrëll 1993 zu Paräis, ass eng franséisch Sängerin a Lidderschreiwerin vu franséischen Elteren a Grousseltere vum Papp senger Säit mat serbeschen an iraneschen Originnen. Si huet Frankräich beim Eurovision Song Contest 2021 zu Rotterdam an Holland mam Lidd Voilà vertrueden. Bei der Finall koum si op déi zweet Plaz mat 499 Punkten.
Granges-les-Beaumont
Granges-les-Beaumont ass eng franséisch Gemeng am Departement Drôme an der Regioun Auvergne-Rhône-Alpes.
Lavoisier (Moundkrater)
De Kraterrampli ass staark erodéiert, den Zentrum huet rankfërmeg Brochstrukture wéi e Floor-fractured crater, um südëstlechen Deel verbanne sech d'Rillestrukture mam uschléissenden Niewekrater Lavoisier F.
Niewekrateren
De Krater gouf 1935 vun der IAU offiziell nom franséische Cheemiker Antoine Laurent de Lavoisier genannt.
M 1-65
Den Niwwel gouf am Joer 1946 vum Rudolph Minkowski entdeckt.
Lëscht vun de Presidente vu Guinea-Bissau
Des Lëscht vun de Presidenten a Staatschefe vu Guinea-Bissau ass en Deel vun de Referenztabellen.
Isabella Costantini
D'Isabella Costantini, gebuer zu Péiteng de 25. Februar 1969, ass eng lëtzebuergesch Regisseurin, Dréibuchschreiwerin, a Schauspillerin.
Lawrence (Moundkrater)
De Lawrence ass en Aschlagkrater am Gebitt tëscht dem Mare Tranquillitatis am Weste an nordwestlech vum Mare Fecunditatis. De Krater Taruntius läit a südëstlecher Richtung. D'Rima Cauchy passéiert den ëstlechen Deel vum Mare Tranquillitatis a reecht bis zum Nordrand vum Lawrence.
De Lawrence gouf vu Lava iwwerschwemt, sou datt nëmmen en niddrege Rank vum fréiere Kraterrand iwwer d'Uewerfläch kuckt. Dëse Rand huet Duerchbrëch am Norde an Südweste op, wärend den Ostdeel zimmlech erhale bliwwen ass.
De Krater gouf am Joer 1973 vun der I.A.U. nom Physiker Ernest O. Lawrence (1901–1958) an dem Astronaut Robert Henry Lawrence, Jr. (1935–1967) genannt. Virun der Ëmbenennung zu Lawrence war seng Bezeechnung 'Taruntius M'.
Mike Nichols
De Mike Nichols, gebuer als Michael Igor Peschkowsky de 6. November 1931 zu Berlin a gestuerwen den 19. November 2014 zu New York, war en US-amerikaneschen Theater- a Filmregisseur.
Dörlesberg
Dörlesberg ass eng Uertschaft an der däitscher Stad Wertheim a Baden-Württemberg. Si war bis den 1. Dezember 1972 eng eegestänneg Gemeng am Landkrees Tauberbischofsheim, dee bis Enn 1972 existéiert huet.
Johny Hilbert
De Johny Hilbert, gebuer de 17. Dezember 1939, ass e fréiere lëtzebuergesche Foussballspiller.
Tëscht dem 30. Abrëll 1961 am 1. Mee 1963 huet de Johny Hilbert 9-mol fir déi lëtzebuergesch Foussballnationalekipp gespillt.
Jean-Baptiste Meyer
De Jean-Baptiste Meyer, gebuer de 7. Abrëll 1894 a gestuerwen de 26. Mäerz 1976, war e lëtzebuergesche Foussballspiller.
Tëscht dem 25. Februar 1923 a 15. Abrëll 1928 huet de Jean-Baptiste Meyer 9-mol fir déi lëtzebuergesch Foussballnationalekipp gespillt.
Hie war Member vun der Ekipp déi Lëtzebuerg op den Olympesche Summerspiller 1928 zu Amsterdam vertrueden huet, war awer selwer net mat op Amstzerdam gereest.
Claude Jeitz
De Claude Jeitz ass e lëtzebuergeschen Handballspiller.
1983 war de Jeitz fir d'éischt am Kader vun der lëtzebuergescher Härenhandballnationalekipp. Hien huet dräimol an der Nationalekipp gespillt, an dobäi ee Gol geschoss.
Rokoko-Pavillon zu Iechternach
De Pavillon am Park vum fréiere Klouschter zu Iechternach ass e Gebai, dat 1765 als Lusthaus am Stil vum däitsche Rokoko, ënner dem Abt Michel Horman ënner Mataarbecht vum Paul Mungenast gebaut gouf.
Wéi déi aner Gebaier vum Klouschter, an och de fréiere Klouschtergaart, gouf de Pavillon den 20. Mee 1965 op d'Lëscht vun de klasséierte Monumenter als nationaalt Monument agedroen. De Pavillon gehéiert dem Lëtzebuerger Staat.
Haut ass um éischte Stack vum Pavillon e klenge Musée iwwer de Baustil vun der Iechternacher Abtei mat ë. a. Maquettë vu lëtzebuergesche Bauerenhaiser.
Rue Lise-Meitner (Stad Lëtzebuerg)
D'Strooss huet den Numm vun der Lise Meitner (1878-1968), enger éisträichescher Physikerin.
Rokoko-Pavillon zu Iechternach
2014-2015 gëtt de Pavillon vum Service des sites et monuments nationaux komplett restauréiere gelooss, dofir ass d'Ausstellung um éischte Stack och net zougänglech. 2016 an och 2017 ginn d'Renovéierungsaarbechten ënner der Opsiicht vum Service des sites et monuments nationaux weider; 2016 gouf d'Fassad gro ugestrach, dat fir se virum Wieder ze schützen; 2017 sollen d'Renovéierungsaarbechte weidergoen.
André Gide
Den André Paul Guillaume Gide, gebuer den 22. November 1869 zu Paräis an och do den 19. Februar 1951 gestuerwen, war e franséische Schrëftsteller. Hien huet 1947 de Literatur-Nobelpräis kritt.
Bekannt Wierker vun him si L'immoraliste, La porte étroite oder Les Faux-monnayeurs (1926). A Corydon (1924) engagéiert hie sech fir en toleranten Ëmgang mat der Homosexualitéit, an a Retour de l'U.R.S.S. (1936) beschreift e seng Enttäuschung iwwer d'Sowjetunioun, déi e bis dohinner héichgehalen hat, mä no enger Rees, wou en hanner d'Kulisse vun der Propaganda konnt kucken, just nach kritesch gesi konnt.
Hien huet 1909 d'Nouvelle Revue française gegrënnt, an hat e groussen Afloss op déi nächst Generatioun vu franséische Schrëftsteller, an och op d'Entwécklung vum moderne franséische Roman, dem Nouveau roman.
Den André Gide krut Éierendoktorater vun diversen Universitéiten, dorënner där vun Oxford, 1947 den Nobelpräis fir Literatur. 1952 huet d'Réimesch-Kathoulesch Kierch säi Wierk op den Index librorum prohibitorum gesat.
NGC 4100
Den NGC 4100 ass eng Spiralgalaxis am Stärebild Ursa Major. D'Galaxis gouf am Joer 1788 vum Astronom Wilhelm Herschel mat engem 18,7 Zoll-Teleskop entdeckt.
Canton de Blanzy
De Canton de Blanzy ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Terry Camilleri
Den Terry Camilleri, gebuer 1949 op Malta, ass en australesche Filmschauspiller vu malteesescher Ofstamung. Hien huet seng Carrière 1972 ugefaangen.
Hie gouf mat senger Roll als Napoléon am Film Bill and Ted's Excellent Adventure (1989) bekannt. 2001 huet hien de Präis als Best Sleazy Actor am Melbourne Underground Film Festival gewonnen.
Nationalstrooss 15A
D'Nationalstrooss 15A oder N15A, ass eng Nationalstrooss am Kanton Wolz beim Donkelsser Poteau an der Gemeng Wanseler.
Et ass eng Verbindungsstrooss tëscht der rietser Säit vun der N15 an dem CR309.
D'N15A ass ronn 160 m laang.
Augustus Prew
Den Augustus Art Prew, gebuer de 17. September 1987 zu Westminster bei London, ass en englesche Schauspiller. Hien huet seng Carrière 2001 ugefaangen.
De Schauspiller gouf mat senge Rollen an de Filmer The Secret of Moonacre (2008), Charlie St. Cloud (2010) an anere bekannt.
Hien ass de Jong vun der Moudendesignerin Wendy Dagworthy.
Quién sabe?
Ëm wat geet et am Film?
Den El Chuncho klaut a verkeeft Waffen op säin eegene Kont…
Gilbert Klee
De Gilbert Klee ass e lëtzebuergeschen Handballspiller.
1988 war de Klee fir d'éischt am Kader vun der lëtzebuergescher Härenhandballnationalekipp. Hien huet zweemol an der Nationalekipp gespillt, an dobäi 2 Goler geschoss.
Gemeng Keel
D' (fir d'Awunner Käl) ass eng vun den lëtzebuergesche Gemengen. Se läit am Kanton Esch-Uelzecht an de Chef-lieu vun der Gemeng ass d'Uertschaft vun där se och hiren Numm huet.
Geographie
D'Gemeng Keel ass am Süde vum Groussherzogtum Lëtzebuerg an engem Dall, dem Keeldall, wat sech no Norde breet mécht an an den Uelzechtdall iwwergeet. Obwuel Rëmeleng (Grenzmaark FL-91 op 49° 26′ 53,7″) déi südlechst Uertschaft ass, läit de südlechste Punkt vum Lëtzebuerger Land an der Gemeng Keel, um Bann vun der Sektioun Téiteng, op der Maark FL-96 (49° 26' 52").
Duerch den Dall leeft vu Süden no Norden d'Keelbaach. De Keeldall ass flankéiert op zwou Säite mat Koppen a klenge Bierger, déi den nërdlechen Deel vun der Cuesta vum Dogger duerstellen.
Op der ëstlecher Säit vu Süden no Norde gekuckt fanne mer hei de Perchesbierg, den Hesselsbierg, den Hérenterbierg, d'Haard, den Duelebierg, de Kalebierg, de Gaalgebierg an als leschten an der Rei de Gehaansbierg. Op der westlecher Säit steet de Millebierg, den Tewesbierg, de Bromeschbierg, nach e Gaalgebierg bei Aedelen, de Brucherbierg an d'Weimeschkëppchen. Do stoung uewen op der Kopp, op 390 m, eng keltesch Siidlung mat Ofwierhiwwelen.
Op an an deene Koppen ass Eisenäerz ausgegruewe ginn, vu Kelten, Réimer a bis an d'lescht Joerhonnert, wat dem Land säi Räichtum bruecht huet.
Nopeschuertschaften
{|
Wopen
D'Gemeng Keel huet hire Wopen duerch een Arrêté grand-ducal vum 30. Mee 1975 kritt (Memorial B vun 1975, Säit 534).
D'heraldesch Beschreiwung am Originaltext ass: D'or au griffon de sable, armé et lampassé de gueules, wat op Lëtzebuergesch heescht, datt op engem gëllene Schëld e schwaarze Gräif mat roude Krallen an enger rouder Zong ass.
D'Gemeng Keel krut de Wopen zwar schonn eng Kéier 1972 zougesprach, awer well do Gesetzer sech iwwerschnidden haten, an eent dat anert ausser Kraaft gesat hat, ass dat net als rechtskräfteg ugesi ginn, soudatt d'Prozedur 1975 nach eng Kéier gemaach gouf.
Bevëlkerungsentwécklung
1951 war d'Gemeng Keel déi sechstgréisste Gemeng vum Land. D'Gemengenawunnerzuel war deemools 5750 Séilen, wouvun 3250 Awunner an der Uertschaft Keel waren.
Gemengerot
De Gemengerot vu Keel gëtt nom Proporz-Walsystem gewielt. E setzt sech aus 13 Conseilleren zesummen.
Als Folleg vun de Gemengerotswale vum 8. Oktober 2017 huet de Schäfferot ufanks, wéi och virdrun, op enger LSAP-déi-Gréng-Koalitioun baséiert. Nom Austrëtt vun engem Gemengerotsmember aus der LSAP koum et uganks 2022 zu enger neier Koalitioun vun CSV an DP, déi dësen ënnerstëtzt.
Zesummesetzung
Quell: Inneministère / RTL.lu; * Koalitiounswiessel wärend dem Mandat.
Interkommunal Syndikater
D'Gemeng Keel ass Member vu follgenden interkommunale Syndikater:
Joseph Brincour
De Joseph Brincour, gebuer den 23. Februar 1849 zu Iechternach a gestuerwen den 29. Dezember 1917 an der Stad Lëtzebuerg, war e lëtzebuergesche Jurist a Politiker.
Bei de Walen fir de Kanton Iechternach gouf de Joseph Brincour den 30. Juli 1878 beim Ballotage als Deputéierten an d'Chamber gewielt. Hien ass Deputéierte bliwwen bis de Juni 1914 wéi hie bei de Wale fir de Kanton Iechternach net méi zréckgewielt gouf.
Hie war vun 3. Mäerz 1915 bis zu sengem Doud den 29. Dezember 1917 Member vum Staatsrot zu Lëtzebuerg.
Nationalstrooss 15B
D'Nationalstrooss 15B oder N15B, ass eng Nationalstrooss am Kanton Wolz beim Donkelsser Poteau an der Gemeng Wanseler.
D'N15B ass ronn 160 m laang.
Schäinanglizismus
Schäinanglizismus (oder och Pseudoanglizismus) nennt ee Wierder am Lëtzebuergeschen oder an anere Sproochen, déi sou kléngen oder ausgesinn, wéi wa s'aus dem Englesche kéimen, déi awer am englesche Sproochraum onbekannt sinn oder eppes anescht heeschen.
Bekannt Beispiller sinn:
Am Franséische fënnt een ë. a. dës Schäinaglizismen erëm: footing fir engl. jogging, pressing fir "(Gezei) strecken" (engl.: ironing) oder training fir "Trainingscostume" (engl. tracksuit).
Literatur
和製英語 Waseieigo Псевдоанглицизм 和製英語
CFL 800
D'CFL 800 war eng Serie vu sechs dieselelektresche Lokomotiven déi d'CFL 1954 ugeschaaft hat. Se waren haaptsächech am Rangéierdéngscht an der Minettsgéigend aktiv a goufe just geleeëntlech fir d'Tractioun vu Gidderzich agesat. Wéi 1982 déi nei Rangéiergare vu Beetebuerg a Betrib geholl gouf, goufen déi meescht dervun do beschäftegt.
Jardin du Luxembourg
No Norden hi grenzt en un de Palais mam selwechten Numm, an och dee méi klenge Petit Palais, an deem déi offiziell Residenz vum Senatspresident ass, un d'Orangerie an de Musée du Luxembourg. Am Oste mécht d'École des Mines d'Limitt. De Jardin du Luxembourg ass an 2 gedeelt: No beim Schlass ass ee streng geometresch à l'italienne ugeluechte klassiszistesche Gaart, mat Basengen, Beeter an Hecken, dee schonn zanter dem 17. Joerhonnert do ass. Déi brodéiert Platebande mam Monogramm vun der Marie vu Medicis goufe vum Jacques Boyceau gezeechent, se sinn ons bekannt well s'am Traité du jardinagen, deen hie 1638 publizéiert hat ernimmt sinn. Westlech a südwestlech dovun ass e Gaart à l'anglaise, dee méi spéit nom Virbild vun den englesche Landschaftsgäert um Terrain vun engem ale Kartaiserklouschert ugeluecht gouf.
CFL 800
Se ware vun 801 bis 806 numeréiert. Speziell un där Lokomotiv ass, datt et dee Modell an Europa nëmmen um lëtzebuergeschen Eisebunnsnetz gouf.
Jardin du Luxembourg
De Gaart gouf vu 1611 oder 1612 u vun der Maria vu Medici, dem Henri IV. senger Witfra, uleeë gelooss, zesumme mat hirem Landschlass, dat zu der selwechter Zäit gebaut gouf, an deemools nach wäit baussent Paräis louch. Dat Ganzt sollt un de Palazzo Pitti vu Florenz erënneren. Si huet de Bau vum Aqueduc Médicis ënnerstëtzt dee Waasser vu Rungis op Paräis bréngt, well si wëlles hat och hiert Landschlass dovu beliwweren ze loossen.
Weider Ännerunge gouf et duerch d'Joerhonnerten, zulescht am 19. wéi wéinst dem Eugène Haussmann seng nei Stroossepläng Deeler ewechgerappt goufen.
De Park ass ëffentlech zougänglech. De grousse Baseng gëtt gär benotzt fir Miniatur-Seegelbooter drop fueren ze loossen. Scho bal eng Institutioun ass de Guignol-Theater. En ettlech Statue vu bekannte Perséinlechkeete sinn am Park verdeelt, dorënner och eng verklengert Kopie vun der New-Yorker Fräiheetsstatu.
Larnage
Larnage ass eng franséisch Gemeng am Departement Drôme an der Regioun Auvergne-Rhône-Alpes.
Hotel Kons
Den Hotel Kons war en Hotel vis-à-vis vun der Gare an der Stad Lëtzebuerg, um Eck vun der Garer Plaz an der Joseph-Junck-Strooss.
Historesches
1873 huet den Hotelier Keiffer eent vun de bedeitendste Gebaier op der Garer Plaz baue gelooss, e Gebai dat och eent vun den éischte stengen Haiser am Garer Quartier war.
Hanner dem Hotel war e groussen Haff an deem d'Händler déi op de Maart koumen hir Päerd fräi konnte lafe loossen.
Gebai
Ëm 1900 hat den Hotel Kons-Haas 22 Zëmmeren, e Café an e Restaurant. Hannert dem Hotel goufen et e puer Päerdsställ.
1910 gouf en zousätzleche Stack op d'Gebai drop gebaut an den Hotel gouf an Grand Hôtel du Commerce ëmgenannt.
Vun 1914 u war d'Gebai verlount, ier de Proprietaire et dunn 1934 erëm selwer iwwerholl huet. 1937 huet hien et am modernistesche Stil nei baue gelooss; den Hotel hat duerno 100 Zëmmeren.
An de Krichsjore gouf den Hotel kommissaresch vun engem Tirouler weider gefouert bis d'Famill Kons en 1946 erëm selwer iwwerhuele konnt.
1957 gouf den Hotel du vum Nicolas Schmit-Noesen a Richtung vun der Joseph-Junck-Strooss vergréissert an hat duerno 160 Zëmmere mat private Buedzëmmeren. D'Gebai hat dunn och e Lift an huet zu de bedeitendsten Hotellen an der Stad gehéiert.
1973 ass den Hotel un eng däitsch Firma verkaf ginn déi en 1975 renovéiert huet; eng Rei Raim goufen dunn als Büroen ëmgebaut. Nodeems de ganze Komplex nach zweemol verkaf gouf, ass 1988 mam Hotelbetrib opgehale ginn.
D'Gebai gouf duerno no de Pläng vum Pierre Schumacher a Fiorenzo Cavallini an e Büros- a Wunngebai mat enger a Geschätsgalerie an engem ënnerierdesche Parking ëmgebaut; eng Rei Haiser an der Épernay- a Joseph-Junck-Strooss goufe mat agebonnen. D'Geschäftsgalerie ass 1991 opgaangen ier 2013 en neien Investisseur decidéiert huet, de ganze Komplex nees eng Kéier ze renovéiere resp. ofzerappen.
Den neie Wunn- Büros- a Geschäftskomplex dee vum Architektebüro m3architectes geplangt gouf a momentan am Bau ass, soll 2016 seng Dieren opmaachen.
Letícia Román
D' Letícia Román och Leticia Roman oder Letitia Roman, gebuer als Letizia Novarese den 12. August 1941 zu Roum, ass eng italieenesch Schauspillerin.
Oldtimer
Mam Begrëff Oldtimer bezeechent een zu Lëtzebuerg, awer och an anere Länner, en Auto, dee méi al wéi 30 Joer ass an deem säin Typ net méi produzéiert gëtt. Et kann ee mat deem Wuert awer och e Camion, e Bus, e Motorrad oder en Trakter bezeechnen.
Eeler Autoen, déi awer nach net al genuch si, fir zu den Oldtimere gerechent ze ginn, gi mam Begrëff Youngtimer bezeechent. De Begrëff Oldtimer kann een och fir aner Verkéiersmëttel wéi zum Beispill Vëloen, Schëffer oder Zich benotzen oder souguer fir al Maschinne wéi z. B. Méidrescher. Am Ausland gëllt deelweis en aneren Alter, fir datt en Auto offiziell als Oldtimer bezeechent ka ginn.
D'Begrëffer Oldtimer a Youngtimer si Schäinanglizismen, déi an der englescher Sprooch keng oder eng aner Bedeitung hunn. Am Englesche gëtt amplaz vun Oldtimer de Begrëff Classic car, Veteran car oder Historical vehicle benotzt.
Oldtimer gëtt deelweis och synonym mam Begrëff Veteran gebraucht. Veteran ass awer och eng Bezeechnung fir Oldtimer aus der Ufankszäit vum Automobilbau bis zum Éischte Weltkrich. Am Franséische gëtt amplaz vun Oldtimer de Begrëff Véhicule historique oder Voiture de collection benotzt.
Oldtimer sinn normalerweis Gefierer, déi wéinst hirer Raritéit e gewësse Sammlerwäert hunn an nëmmen nach geleeëntlech benotzt ginn. Den Zoustand kann allerdéngs staark variéieren, jee nodeem ob se restauréiert sinn oder net.
D'Sammler vun Oldtimer hunn dacks eng Tendenz, sech a Veräiner ze regruppéieren, entweeder a Marke-Veräiner oder méi allgemeng Oldtimer-Veräiner. Veräiner, déi sech mam Sammelen an Erhale vun Oldtimer beschäftegen, sinn zu Lëtzebuerg gréisstendeels an der Lëtzebuerger Oldtimer-Federatioun (LOF) regruppéiert.
NGC 4117
Den NGC 4117 ass eng lënsefërmeg Galaxis am Stärebild Canes Venatici. D'Galaxis gouf am Joer 1788 vum Astronom Wilhelm Herschel mat engem 18,7 Zoll-Teleskop entdeckt.
Departement Eure-et-Loir
Geschicht
Wéi déi meescht Departementer gouf d'Eure-et-Loir an der Zäit vun der Franséischer Revolutioun gegrënnt, méi genee de 4. Mäerz 1790. Et gouf haaptsächlech aus Deeler vun der fréierer Provënz Orléanais an der Grofschaft Maine, mä och vun der Île-de-France (Drouais, Thimerais, dem Dall vun der Avre, Hurepoix) zesummegesat.
Dat haitegt Departement Eure-et-Loir entsprécht dem fréieren Territoire vun de Carnutes (mat der Haaptstad Chartres, deemools Autricum genannt).
Gedenkplaz Breechkaul
D'Gedenkplaz Breechkaul ass eng Gedenkplaz u 6 Jonge vu Bäerdref, déi am Zweete Weltkrich ëmkomm sinn. Op d'Gedenkplaz kënnt een iwwer de Circuit auto-pédestre vu Bäerdref hannert der Breechkaul. Um Wee steet en Hiwäisschëld Zur Mutter-Gottes.
Departement Eure-et-Loir
Geschicht
Chartres war e wichtegt Handelszentrum fir Agrarprdukter, an d'Foire vu Chateaudun bis an d'19. Joerhonnert ee wichtegt Dréikräiz fir Wueren.
Gedenkplaz Breechkaul
De Fred Schuller, den Emile Gilbertz, den Auguste Collignon an de Jeng Petit hunn de Krich iwwerlieft. Si hunn als Merci an als Erënnerung un hir 6 zwangsrekrutéiert Bäerdrefer Komeroden, déi de Krich net iwwerlieft hunn, dës Gedenkplaz 1948 ageriicht. Zanter 1986 gëtt d'"Grott" vum SIT Bäerdref an de Famillje gefleegt.
Departement Eure-et-Loir
Geographie
D'Eure-et-Loir ass Deel vun der Regioun Centre. Et läit südwestlech vum Paräisser Ballungsgebitt an d'Landschaft ass duerch 3 Couchë vum Paräisser Baseng gekennzeechent: am Norden den Thimerais, am Osten d'Beauce, am Süden den Dunois. Am Weste leien d'Hiwwele vun der Perche.
Gedenkplaz Breechkaul
Am Lëtzebuerger Sandsteen ass eng Nisch mat enger Muttergottes-Statu. Rondrëm d'Nisch steet dësen Text: </DIV>
Departement Eure-et-Loir
Geographie
D'Eure an de Loir sinn déi zwéi wichtegst Waasserleef.
Jean-Pierre David Heldenstein
De Jean-Pierre-David Heldenstein (David Heldenstein), gebuer den 29. Dezember 1792 zu Iechternach, gestuerwen den 19. Oktober 1868 an der Stad Lëtzebuerg, war en Apdikter a Politiker.
OH 231.8+4.2
Den OH 231.8+4.2, am engleschen och Calabash Nebula oder Rotten Egg Nebula genannt, ass e protoplanetareschen Niwwel am Stärebild Puppis.
Jean-Pierre David Heldenstein
Vun 1848 bis 1850 a vun 1855 bis 1865 war hie Buergermeeschter vun der Stad Lëtzebuerg, , a vun 1848 bis 1851 Deputéierten.
Hie war de Fils vum Iechternacher Apdikter François Heldenstein (1749-1824) an de Papp vum Franz Heldenstein.
Fir un hien z'erënneren ass 1951 am Garer Quartier eng Strooss no him genannt ginn: d'Rue Heldenstein.
Éischtfluch
Beim Éischtfluch handelt et sech ëm den éischte Fluch vun engem Fluchkierper. Dësen Datum gëtt dacks an den techneschen Date vun engem Fliger oder Raumschëff opgefouert.
Krim
D'Krim (ru.: Крым; uk.: Крим) ass eng Hallefinsel am nërdleche Schwaarze Mier, mat enger Fläch vu 26.844 Quadratkilometer an 2.353.100 Awunner. Eng 60 % dovu si Russen, 25 % Ukrainer an 12 % Krimtataren. Am Mäerz 2014 huet d'Hallefinsel sech vun der Ukrain lassgesot a sech als "Republik Krim" Russland ugeschloss. Haaptstad ass Simferopol.
Éischtfluch
No der Konstruktioun a Bau muss sech beim Éischtfluch beweisen, ob de Fluchkierper sech och am reale Fluch bewährt. Virum Éischtfluch sinn an der Reegel de sougenannte Rollout, déi éischt Presentatioun vum neie Fluchkierper, an uschléissend ëmfangräich Systemtest souwéi Rollversich um Buedem.
Den Éischtfluch gëtt an der Reegel vun engem Testpilot gemaach.
Krim
Bekannt ass d'Krim fir hir Wéngerten, archeologesch an touristesch Plazen, wéi z. B. de Bad Jalta, wou 1945 de Stalin, de Roosevelt an den Churchill d'Welt ënner sech opgedeelt hunn. Z'ernimmen ass och nach d'Stad Sewastopol, wou déi russesch Schwaarzmierflott stationéiert ass.
René Krack
De René Krack ass e lëtzebuergeschen Handballspiller a Lokalpolitiker.
Krim
Den Numm vun der Hallefinsel geet entweeder op dat Krimtatarescht Qırım zeréck, wat "mäin Hiwwel/Fiels" heescht, oder op dat Griichescht Κύμη, wat "Grenz" bedeit.
Josy Asselborn
De Josy Asselborn, gebuer de 16. Mäerz 1929 zu Esch-Uelzecht a gestuerwen den 22. Februar 2013 zu Munneref war e lëtzebuergesche Pianist, Organist, Komponist a Museksprofesser. Am Conservatoire vun der Stad Lëtzebuerg huet hie vun 1939 bis 1948 Gei a Piano geléiert a war du bis 1953 am Conservatoire vu Léck.
Krim
Geschicht
D'Krim war am Altertum vu Kimmerier, Taurer an du vu Skythe bewunnt. Donieft gouf et griichesch Siidlungen, dorënner Chersonesos beim haitege Sewastopol. Am 1. Joerhonnert v. Chr. ass d'Krim ënner réimeschen Afloss geroden, gouf awer net als réimesch Provënz organiséiert. Am Kader vun der Vëlkerwanderung koumen am 3. Joerhonnert n. Chr. Goten op d'Hallefinsel, an zanter dem 5. Joerhonnert Hunnen, an duerno noenaner Chasaren, Kumanen an Tataren. Am 13. Joerhonnert hunn d'Mongole vun der Gëllener Hord iwwer d'Krim hiren Handel mat Egypten, Genua a Venedeg lafe gelooss. Ëm 1440 huet d'Gëllen Hord ugefaangen éischt Schwächt ze weisen an d'Krim-Khanat ass entstanen, wat awer scho 1478 als Vasallestaat ënner osmanesch Kontroll gefall ass. 1774 huet de Potjomkin d'Krim vum osmanesche Räich lassgeléist kritt, a 1783 ass se duerch d'Katharina II. offiziell vu Russland ugeholl ginn.
René Krack
1985 war de René Krack fir d'éischt am Kader vun der lëtzebuergescher Härenhandballnationalekipp. Hien huet 22-mol an der Nationalekipp gespillt, an dobäi 23 Goler geschoss.
Le retour - Mythes et migrations des îles de la lune
Le Retour - Mythes et migrations des îles de la lune ass en Documentaire vun de Regisseurinne Charlotte Bruneau a Catherine Wurth aus dem Joer 2011.
Ëm wat geet et am Film
Le retour thematiséiert d'Liewen op den Insele vum Komoren-Archipel, dat engersäits tëscht den dräi Insele Grande Comore (Njazidja), Anjouan (Nzwani) a Mohéli, déi zum Federalstaat Komoren gehéieren, an anerersäits Mayotte dat zu Frankräich gehéiert, gedeelt ass a wéi d'Leit probéieren, mat de Problemer eens ze ginn, wa se z. B. vun Anjouan op Mayotte wëllen, fir Famill ze besichen, oder sech do an engem Spidol behandelen ze loossen. Gewise gëtt och, wéi Emigrante fir Familljebesich op d'Insel zeréckkommen...
Rubus pannosus
D'Rubus pannosus ass eng Planzenaart aus der Gattung Rubus an der Famill vun de Rosaceae. ,
Krim
Geschicht
1853-1856 koum et zum Krimkrich tëscht Russland an dem Osmanesche Räich, an dee sech Groussbritannien a Frankräich agemëscht hunn, an deen am Endeffekt zu enger Garantie vun der Integritéit vum Rescht vum Osmanesche Räich gefouert huet. Op der Krim selwer koum et zwar zu fatzege Schluechten, d'territorial Zougehéieregkeet zu Russland stoung awer ni a Fro. Den Tuerm vum Fort Malakow bei Sewastopol huet spéider den Numm gi fir vill massiv Tierm an Europa, dorënner och fir de Malakoff-Tuerm an der Stad Lëtzebuerg.
1917 ass d'Krim an d'Onrouen an de Biergerkrich no der Oktoberrevolutioun geroden, bis se 1921 eng autonom Sowjetrepublik bannent der Sowjetunioun gouf.
Am Zweete Weltkrich ass d'Krim vun 1942 bis 1944 vun der Wehrmacht besat ginn. Wéinst Kollaboratioun huet de Stalin 1944 all d'Krimtataren an Zentralasien deportéiere gelooss. 1946 gouf d'Krim eng Oblast vun der russescher Sowjetrepublik.
1954 gouf se vum Chruschtschow un d'ukrainesch Sowjetrepublik verschenkt, dëst am Kader vum 300-järege Jubiläum vum Vertrag vu Perejaslaw vu 1654, wou dee vu Polen bedrängten ukrainesche Kosakestaat sech dem Schutz vum russeschen Zar ënnerstallt hat. Deemools war et net denkbar, datt d'Sowjetunioun jee ausenanerbrieche kéint an dëst zu Problemer féiere kéint.
1967 goufen d'Krimtataren offiziell rehabilitéiert, 1988 hu s'op d'Krim zeréckduerften, wat der och vill gemaach hunn.
Wéi d'Sowjetunioun zerfall ass, do gouf de 24. August 1991 d'ukrainesch Sowjetrepublik an hiren deemolege Grenzen, also mat der Krim, zum onofhängege Staat. Nëmme mat groussem politeschen Drock konnt e Referendum iwwer d'Onofhängegkeet vun der Krim verhënnert ginn. Als Kompromëss gouf d'Gebitt 1992 zur Autonomer Republik Krim bannent dem ukrainesche Staat. Spannunge gouf et nach ëm d'Stad Sewastopol, déi net nëmmen de wichtegste Flottestützpunkt vu Russland ass, mä wéinst hirer Roll am Krimkrich an am Zweete Weltkrich och als nationaalt Symbol gëllt; 1997 huet d'Lag sech berouegt wéi Russland dee gréissten Deel vun der Stad pachten a seng Schwaarzmierflott dobehale konnt. Sewastopol krut de Status vun enger eegener Oblast bannent der Ukrain.
Als Folleg vum politeschen Ëmstuerz an der Ukrain am Februar 2014 si separatistesch Bestriewungen op der Krim nees opgeflaamt. No der Ernennung vum Sergei Aksjonow zum neie Ministerpresident duerch d'Regionalparlament gouf den 11. Mäerz d'Hallefinsel als nei "Republik Krim" fir onofhängeg vun der Ukrain erkläert. De 16. Mäerz hunn 83,1 % vun der Bevëlkerung bei engem Referendum matgemaach, a 96,77 % hu fir en Zesummeschloss mat Russland gestëmmt.
Josy Asselborn
Hie war vun 1978 bis 1989 Directeur-adjoint vum Conservatoire vun Esch-Uelzecht. Den Direkter déi Zäit war de Fred Harles.
Rue Charles-Darwin
D'Rue Charles Darwin ass eng Strooss zu Gaasperech an der Stad Lëtzebuerg déi de 26. Juli 2018 offiziell ageweit a fir de Verkéier opgemaach gouf.
D'Strooss verleeft als Verlängerung vun der Rue Christophe Plantin a Richtung Süden iwwer d'Drosbech ewech an dréint dann no Süd-Westen a kënnt um Boulevard de Kockelscheuer eraus. Se mécht eng nei Verbindung tëscht dem alen Deel vu Gaasperech an dem Gaasperecher Bann respektiv der Cloche d'or.
Mat der Ouverture vun dëser neier Strooss soll d'Verbindung tëscht dem Gaasperecher Quartier an dem Gaasperecher Bann iwwer d'Gluck-Strooss wärend enger Proufzäit vu sechs Méint gespaart ginn, fir ze kucken op de Quartier sou vum Duerchgangsverkéier kéint entlaascht ginn. Bei der Aweiungsfeier ass ugekënnegt ginn, datt nach eng Verkéierszielung gemaach gëtt an datt dann de Sujet nach eng Kéier an enger Biergerversammlung thematiséiert gëtt.
D'Strooss huet den Numm vum Charles Darwin (1809-1882), engem britteschen Naturfuerscher an Evolutiounsbiolog.
Folk-Clupp Lëtzebuerg
De Folk-Clupp Lëtzebuerg ass e Veräin ouni Gewënnzweck dee sech zum Zil gesat huet, d'Folk-Musek aus aller Welt (hautdesdaags och dacks als World-Musek bezeechent) z'ënnerstëtzen an de Museker, déi sech mat där Museksrichtung ofginn, duerch d'Organisatioun vu Concerte Geleeënheet ze ginn hir Musek virun engem gréissere Publikum ze presentéieren.
Geschicht
De Veräi gouf 1977 vum Guy Schons gegrënnt, deen 2 Joer virdrun och de Grënner vun der lëtzebuergescher Folk-Museksgrupp Dullemajik war. Déi Grënnung huet deemools engem Trend entsprach, deen och an den Nopeschlänner ganz staark war. A ville Stied an Europa si Veräiner mat änlechen Ziler gegrënnt ginn.
Věra Chytilová
D'Věra Chytilová, gebuer den 2. Februar 1929 zu Ostrava, a gestuerwen den 12. Mäerz 2014 zu Prag war eng tschechesch Filmregisseurin an Dréibuchautorin.
Folk-Clupp Lëtzebuerg
Geschicht
Déi aner Grënnungsmembere waren: Paul Aniset, Gaby Becker, Léon Loreti, Andrée Wahl, Pit Weyer an de Rico Winandy. Et war ufanks virgesinn, eemol de Mount e Concert z'organiséieren an am Summer e Folk-Festival. D'Membere vum Club sollte reegelméisseg eng Programm-Informatioun zougeschéckt kréien.
Finanziell ass de Veräin am Ufank gutt iwwer d'Ronne komm well de Museker hir Gagen nach net sou héich waren an d'Museker meeschtens privat konnte logéiert ginn. D'Akommes aus de Concerten ass duergaange fir all Onkäschten ze bezuelen. Vun 1979 u sinn et awer finanziell Problemer ginn. Dofir si Subside beim Kulturministère ugefrot ginn, déi och bewëllegt goufen.
Am Joer 1982 ass fir de 5. Gebuertsdag vum Club den 9. an 10. Oktober zu Ettelbréck e Folk & Blues Festival organiséiert ginn. 14 Gruppen aus 8 Länner stoungen um Programm. Finanziell war de Festival keen Erfolleg, well d'Kees duerno nees eidel war, mä et konnten awer doduerch e puer Leit fir d'Veräinsaarbecht gewonne ginn, déi sech als laangfristeg Stäip vum Veräin entwéckelt hunn, ënner aneren och de Marco Uhres an de Jerry Levy, déi och 2012 nach am Comité sinn.
1987 ass den 10. Gebuertsdag vum Club nees mat engem Festival gefeiert ginn, deen den 18. an 19. Juli zu Steesel war. Och dëse Festival war finanziell keen Erfolleg, an duerno waren déi ganz Reserven opgebraucht. Musikalesch war et awer een éischte Schrëtt a Richtung Weltmusek, et ass nämlech fir déi éischt Kéier eng afrikanesch Grupp opgetratt.
Vun do un ass de Programm vum Club nach méi international ginn an et si Gruppen aus aller Welt opgetratt. Fir d'Kulturjoer 1995 hat de Folk-Clupp en attraktive Programm op d'Bee gestallt. Duerch eng gutt Zesummenaarbecht mam Koordinator, dem Claude Frisoni, krut de Club d'Éier, d'Erëffnung an der Zeltstad um Helleg-Geescht-Plateau ze gestalten. Ausserdeem waren an deem Joer nach eng ganz Rei aner erfollegräich Concerten, well duerch d'Kulturjoer sech méi Leit fir d'Musek vum Folk-Clupp intresséiert hunn.
1997 ass fir den 20. Gebuertsdag vum Club an Zesummenaarbecht mam CNA eng Dokumentatioun vun 2 Stonnen op CD opgeholl ginn. An deem Joer huet am Pafendall, an Zesummenaarbecht mat de Pafendaller Veräiner, e Folk- an Danzfest op 3 Büne stattfonnt. Ausserdeem waren nach zirka 50 Stänn mat Konschthandwierker, Instrumentebauer, asw. opgebaut. Vun deem Joer un huet de Folk-Clupp och all Joer beim Festival des Cultures matgemaach, dee bis 2002 organiséiert gouf.
Am Joer 2002 ass fir de 25. Gebuertsdag vum Club eng Broschür erauskomm, déi vum Marc Barthelemy redigéiert gouf,
D'Joer 2007 huet dem Club duerch e schéine Programm nees eng Bedeelegung am Kulturjoer bruecht. Deelweis ass dëse Programm an Zesummenaarbecht mat der Escher Kulturfabrik gelaf. Ausserdeem war an deem Joer och d'Feier vun den 30 Joer Folk-Clupp, de 26. Oktober am Sang a Klang am Pafendall an de 27. Oktober an der Kulturfabrik zu Esch. An deem Joer huet de Club och seng Aarbechtsweis geännert. Vun do u si keng Memberskaarte méi verkaaft ginn. D'Informatioun un déi fréier Memberen ass trotzdeem virugelaf, entweeder per Post oder iwwer E-mail. De Kommitee huet vun deemools u just nach als Organisateur vu Concerte geschafft.
Am Joer 2012 an 2017 huet de Folk-Clupp seng 35 resp. 40 Joer mat enger gréisserer Zuel vu Concerte gefeiert, meeschtens an Zesummenaarbecht mat anere Kulturinstitutiounen.
Kommitee
De Kommitee vum Folk-Clupp besteet 2012 aus follgende Persounen:
Le Bessat
Le Bessat ass eng franséisch Stad am Departement Loire an der Regioun Auvergne-Rhône-Alpes
Mat enger Héicht vun 1.170 Meter ass Le Bessac déi Gemeng an der Loire déi am héchste läit.